Deg yiwen wawal kan, d anwa i Said Chemakh ?
D ccix n tasnilest tamaziɣt di tesdawit Mulud Meemmri n Tiz Wezzu.
Amek i tewwḍeḍ ɣer twuri-agi ?
Mi kecmeɣ ɣer tesdawit ferneɣ ad ɣreɣ tussna n ugama (biologie), maca tettwanefk-iyi tegnit di 1989 ad ɣreɣ tamaziɣt di L’INALCO (Fransa). Kecmeɣ ɣer din. Ur zmireɣ ara ad qqimeɣ di Lpari imi ur seiɣ ara ttawil. Uɣaleɣ-d ɣer Tizi Wezzu, ɣriɣ tafransist armi d taragt. Di 1994, qleɣ ɣer L’INALCO, xedmeɣ agerdas n tɣuri lqayen (DEA) ɣef umawal n teqbaylit. Syin rniɣ Dduktura di 2003, ddaw tmehla n Salem Chaker. Asmi i d-yella umkan n useɣri di tesdawit n Tizi Wezzu, kecmeɣ-d bdiɣ sɣarayeɣ .
Maca daɣen kečč d amaru s tmaziɣt…
Nettaru ayen iwumi nezmer ? aseggas-a ieeddan sufɣeɣ-d amud n tullisin “Ger zik d tura” iɣef wwiɣ arraz Mulud Meemmri di 1993. Mazal llan warraten-nniḍen (ungal, tullisin, …) ad d-ffɣen di lawan iwulmen.
Mass Chemakh daɣen d ameɣnas ɣef tmaziɣt, anda yewweḍ umennuɣ, ass-a ?
Mazal yettkemmil. Skud ur ngi ara ttawilat i tmaziɣt akken ad tidir akin i lqern w-21, mazal ur nḍal ara i tizi. D tidet, yella-d wayen yessefraḥen iseggasen-agi ieeddan maca ixus, ixus aṭas. Γas nezger i wasif, mazal yerğa-aɣ yilel !
D anwa i d amennuɣ iwulmen ihi ?
D asekcem n tmaziɣt di tilibizyuwat, rradyuwat, iɣmisen, Internet, atg. D tasekla ibedden ara ɣren medden deg umaḍal merra, ... D almud s tmaziɣt n tusnakt, takrura, … D tudert s tmaziɣt.
Awal aneggaru a Mass Cemmax.
Tanemmirt i uɣmis n Yimaziɣen imi ur ttun ara tira s tmaziɣt !
Yesteqsa-t Lhocine Ourezki
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn glg_Latn